Diari Oficial de la Generalitat Valenciana


Sumari del DOGV 3597, del 05-10-1999 (1999/8446)

ACORD de 17 de setembre de 1999, del Govern Valencià, pel qual s'autoritza determinada transferència de crèdit dels capítols IV i VII als capítols II i VI del programa 455.10 "Promoció Cultural", que implica la minoració de línies nominatives, així com la inclusió de nous projectes, per import total de 755.026.977 PTA. (Exp. 09.015/99-080).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3597

Data del DOGV
:   05-10-1999

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1999/8446


Organisme emissor
:   Conselleria d'Economia i Hisenda

Tipus de document
:   Acord

ACORD de 17 de setembre de 1999, del Govern Valencià, pel qual s'autoritza determinada transferència de crèdit dels capítols IV i VII als capítols II i VI del programa 455.10 "Promoció Cultural", que implica la minoració de línies nominatives, així com la inclusió de nous projectes, per import total de 516.495.748 PTA. (Exp. 09.015/99-080). [1999/8446]
  
El Govern Valencià, en la reunió del dia 17 de setembre de 1999, adoptà l'acord següent:
  
Mitjançant la Llei 5/1998, de 18 de juny, de la Generalitat Valenciana, es creà l'Institut Valencià de Cinematografia Ricardo Muñoz Suay, com entitat pública sotmesa al dret privat, que tindrà com a finalitat l'adquisició, conservació, restauració, estudi i difusió del patrimoni audiovisual i dels béns culturals directament relacionats amb ell. Actuacions que fins ara està desenrotllant la Filmoteca de la Generalitat Valenciana, integrada en la Direcció General de Promoció Cultural i Patrimoni Artístic, i que, tal com s'estableix en les disposicions addicionals d'aquesta llei, s'integrarà en aquest Institut de Cinematografia.
  
Per a dotar de cobertura pressupostària l'Institut esmentat, es van incloure en els pressupostos de la Generalitat Valenciana per a 1999, dues línies de subvenció en els capítols IV i VII del programa 455.10 "Promoció Cultural", dotades amb 020.974.984 i 05.420.555 de pessetes, respectivament, per a finançar les operacions corrents i de capital d'aquest.
  
Com que la posada en funcionament efectiva de l'Institut esmentat està condicionada a l'aprovació del seu reglament, que ha de ser proposat pel Consell Rector, el qual no s'ha constituït, junt amb la necessitat d'elevar la proposta al dictamen del Consell Jurídic Consultiu, fan preveure que es demorarà la posada en funcionament de l'Institut de Cinematografia Ricardo Muñoz Suay, i que assumirà les despeses de la Filmoteca la Direcció General de Promoció Cultural i Patrimoni Artístic, a través dels capítols II i VI.
  
En conseqüència, la Conselleria de Cultura, Educació i Ciència ha proposat transferir part dels crèdits consignats en les línies 2863 i 2865 incloses en el programa 455.10 Promoció Cultural als capítols II i VI del mateix programa pressupostari, com a mesura transitòria que permeta mantenir els serveis, les activitats i els projectes que està desenrotllant la Filmoteca de la Generalitat Valenciana, fins que l'Institut Valencià de Cinematografia Ricardo Muñoz Suay quede definitivament constituït.
  
En aquest sentit, en virtut del que disposen els articles 17 i 18 de la Llei 11/1998, de 29 de desembre, de Pressupostos de la Generalitat Valenciana per a 1999, i a proposta del conseller d'Economia i Hisenda, el Govern Valencià
  
ACORDA
  
Primer
  
Autoritzar la minoració de crèdit en les aplicacions pressupostàries que es detallen a continuació:
  
Aplicació Import
  
36.87.522.42.8 67.477.559
  
08.71.094.05.1 44.934.193
  
Total 353.144.070
  
Segon
  
Autoritzar l'augment de crèdit en les aplicacions pressupostàries que es detallen a continuació:
  
Aplicació Import
  
44.61.167.17.8 89.765.984
  
09.45.884.49.8 66.509.634
  
Total 676.833.323
  
Tercer
  
Com a conseqüència de la minoració proposada en el punt 1r., s'autoritza la modificació de les línies de subvenció incloses en l'annex de transferències corrents i de capital del programa 455.10 Promoció Cultural, tal i com es detalla a continuació:
  
Quart
  
Autoritzar la inclusió en l'annex d'inversions reals del programa pressupostari 455.10 Promoció Cultural dels projectes d'inversió Equips i material informàtic i Fons bibliogràfics i documentals.
  
Cinqué
  
Autoritzar el conseller d'Economia i Hisenda a transferir gradualment el crèdit consignat en les línies de subvenció nominatives 2863 i 2865 que financen les operacions corrents i de capital de l'Institut Valencià de Cinematografia Ricardo Muñoz Suay, als capítols II i VI, del programa 455.10, fins que aquest s'haja formalment constituït.
  
Valencia, 17 de setembre de 1999
  
El conseller secretari del Govern Valencià,